<classify> AVELINE KITOMARY -DAR ES SALAAM MAAMBUKIZI ya ugonjwa wa homa ya ini Hepatitis B yameongezeka nchini,huku ikielezwa kuwa wananchi wengi bado hawana uelewa juu ya ugonjwa huo. Hayo yalibainishwa katikakongamano la madaktari na wauguzi lililofanyika Hospiatali ya Taifa yaMuhimbili jana. Daktari bingwa wa homa ya ini,Dk. John Rwegasha, alisema utafiti unaonesha kiwango cha homa hiyo kimeongezana vyanzo vikuu vya kasi hiyo ni kujamiiana na maambukizi kutoka kwa mamakwenda kwa mtoto. Takwimu zilizotolewa na Shirika la Utafiti la Taifa zinaoneshamaambukizi ya homa ya ugonjwa wa ini yamefikia asilimia 4.5, huku jamii ikiwahaina uelewa wa kutosha kuhusu ugonjwa huo, alisema Dk. Rwegasha. Alisema virusi vya ugonjwa huo vinaweza kukaa ndani ya mwili kwa mudamrefu, hivyo endapo mgonjwa atachelewa kutibiwa, unaweza kuwa sugu nakusababisha kifo. Hepatitis B na C zote zina madhara, ni ugonjwa sugu ambaounaweza kukaa ndani ya mwili zaidi ya miaka 20, ukichelewa kuutibu kuna madharamakubwa, hata kusababisha kifo, alisema Dk. Rwegasha. Alisema licha ya chanjo kupatikana hospitali zote, lakini bado watuhawajitokezi kupata huduma hiyo hali inayosababisha madhara kuongeza. Huduma ya chanjo ipo kwa hospitali zote, lakini bado watuhawajitokezi kwa wingi, nafikiri hii ni kutokana na uelewa mdogo kuhusu ugonjwahuo. Hata hivyo kwa sasa Shirika la Afya Duniani WHO linapendekeza chanjo itolewe kwa watotomapema ili kudhibiti maambukizi au mama mjamzito kama ana maambukizi anawezakutumia dawa ili asiweze kumwambukiza mtoto, alieleza Dk. Rwegasha. Alisema Serikali kupitia Wizara ya Afya, ina mpango wa kuwekeza kwenyevipimo na utoaji wa dawa kwa ugonjwa huo kwani vipimo kwa sasa ni changamotokwa hospitali nyingi. Ingawa kuna dawa na chanjo, changamoto ni vipimo bado havijawezakufika katika hospitali zote na bei ya vipimo kwa hospitali za binafsi ni kubwa,kipimo tu ni Sh 500,000 hadi kupona unaweza kufikia hata Sh milioni 2, alisema. Dk. Rwegasha alitoa wito kwa jamii kujitokeza kupata chanjo ya ugonjwahuo ili kudhibiti maambukizi mapya.  <topic>: AFYA 